Rikunarita-ORG/Wikinium huggingface dataset:
# Geometrie

La **geometrie** ye un ramo de la matemática que studa las formas, prainas i spaciales, culas sues propiadades.

La geometrie assenta an alguns axiomas, postulados, defeniçones, teoremas i corolários. Sendo qu'essas afirmaçones i defeniçones son ousadas para amostrar la balidade de cada teorema.

La geometrie premite-mos la outelizaçon de ls cunceitos eilementares para custruir outros oubjetos mais cumplexos como: puntos speciales, retas speciales, planos de ls mais bariados tipos, ánglos, médias, centros de grabidade d'oubjetos, etc.

## Stória de las ouriges de la Geometrie

Eilustraçon de l'ansino de la Geometrie, de ls Eilemientos de Ouclides
### Eigito

Ber artigo percipal Geometrie egícia

La Matemática apareciu de necidades básicas, an special de la necidade eiquenómica de cuntablizar muitos tipos d'oubjetos. De forma aparecida, l'ourige de la **geometrie** (de l griego *geo* =tierra + *metrie*= medida, ó seia, "medir tierra ") stá antigamente ligada a la necidade de melhorar l sistema d'arrecadaçon de ampuostos de árias rurales, i fúrun ls antigos eigícios que dórun ls purmeiros passos pa l zambolbimiento de la deciplina.

Todos ls anhos l riu Nilo passaba las bordas i ancharcaba l sou delta. La buona ambora era que las chenas depositában ne ls campos de cultibo lamas buonas an nutrientes, tornando l delta de l Nilo la mais buona tierra arable de l mundo antigo. La mala ambora era que l riu çtruie ls marcos de debison antre las tierra. Por bias desso, armában-se guerras antre pessonas i quemunidades subre l uso dessa tierra sin ls marcos.

La dimenson dessas guerras puode ser bista na repercusson que se bei ne l Libro de ls Muortos de l Eigito, adonde ua pessona acabada de se morrer ten de jurar als diuses que nun anganhou l bezino, roubando-le tierra. Era un pecado castigado cun tener l coraçon comido por ua béstia mala chamada l «deborador». Roubar la tierra de l bezino era cunsidrado ua oufénsia tan grabe cumo cobrar un juramento, matar alguien ó masturbá-se nun templo. Sin marcaciones, ls agricultores i admenistradores de templos, palácios i outras ounidades pordutibas fundadas na agricultura nun tenien refréncia clara de l lemite de las sues puosses para podéren cultibá-los i pagar ls ampuostos debidos na medida de la sue grandura als gobernantes.

Ls antigos faraós resolbírun passar a nomear funcionários, ls agrimensores, cul oufício de abaluar ls perjuízos de las chenas i tornar a poner ls marcos a debedir las bárias porpiadades. Fui assi que naciu la geometrie. Estes agrimensores, ó *sticadores de cuorda* (assi chamados debido als strumientos de medida i cuordas antrelaçadas cuncebidas para marcar anglos retos), acabórun por aprender de cor las árias de assentos de terreno dibedindo-los an retanglos i trianglos.

### Grécia

## Ber tamien

* Geometrie ouclidiana
* Porjeçon ourtogonal
* Geometrie porjetiba
* Trigonometrie
* Geometrie analítica
* Geometrie çcritiba
* Geometrie cun cumplexos
* Geometrie sférica
# Leste de la Anglaterra

Localizaçon de la region Leste de la Anglaterra
L **Leste de la Anglaterra** (*East of Angland*, an anglés) ye ua de las nuobe regiones oufeciales de la Anglaterra.

## Refréncias
# Andústria

**Andústria** ye toda la atebidade houmana que, atrabeç de l trabalho, transforma matéria-prima an outros perdutos, que an seguida puoden ser, ó nó, comercializados. D'acordo cula tecnologie ampregada na porduçon i la cantidade de capital neçaira, l'atebidade andústrial puode ser artesanal, manufatureira ó fabril.

L porcesso de produçon andústrial ye tamien coincido cumo setor secundário, an cuntraste a l'agricultura (setor purmário) i al comércio i serbícios (setor terciário), d'acordo cula posiçon que cada atebidade normalmente stá na cadena de porduçon i cunsumo. Hoije an die l porcesso andústrial ye quemandado pulas multinacionales.

Tamien se puode ousar l termo andústria, para qualquier grupo de ampresas que cumparten un método quemun de gerar dibedendos, inda que nun séian necessariamente de l segundo setor, cumo l'andústria de Marcos Malheiros, la andústria bancária ó mesmo la agroandústria.

Andústria de benes de porduçon ó andústria de base
Ye toda la andústria que trabalha cun matéria-prima bruta transformando-la an matéria-prima para outras andústrias. Eisemplo: andústria petroquímica.

Andústria de benes antermediários ó de benes de capital (tipo d'andústria de base)
Transforma matéria-prima bruta an outro tipo de matéria-prima i son aqueilhas que pordúzen máquinas para outras andústrias. Eisemplo.:fábricas de tornos (Eiquipa andústrias mecánicas)

Andústria de benes de cunsumo
Ye aqueilha que produç perdutos, biraddo al grande mercado cunsumidor (populaçon an giral). S: Andústria téxtil, Andústria alimentar. L'andústria de benes de cunsumo aparece cumo andústria pequeinha.

Durables
Respunsable por produtos de lhonga durabilidade. Eisemplo: Andústria altemobilística.

Semi-durables
Respunsable por produtos de durabilidade média. Eisemplo: Roupas,Telemobles.

Nun-durables
Son aqueilhas que produzen produtos cuja durabilidade nun ye tan aprobeitada.

Andústria de deribados
Son las qu'amprégan matéria-prima yá beneficiada ó semi-acabada.Eisemplo.:Andústria de cosméticos.

## Debisones d'atibidades eiconómicas

* Setor purmário
* Setor secundário
* Setor terciário

## Porcesso produtibo

* Seis Sigma
* *Just In Time*

## Ber tamien

* Lhista de tipos d'andústrias
* Calidade
# Alabama

**Alabama**
State of Alabama| **Stado de ls Stados Ounidos de la América**  |
|  |
|

|  |  |
| --- | --- |
|  |  |

 |
| **Cognome(s)**: *The Heart of Dixie, Camellia State, Cotton State, Yellowhammer State* **Lema(s)**: *Audemus jura nostra defendere* (Do latim: *Nós ousamos defender nuossos dreitos*) |
|  |
| **Capital** | Montgomery |
| **Maior cidade** | Birmingham |
| **Gobernador** | Kay Ivey (R) |
| **Lhéngua oufecial** | anglés |
| **Repersentantes** | 7 |
| **Colégio eileitoral** | 9 botos |
| **Senadores** | Richard Shelby (R) Luther Strange (R) |
| **Ária** | 133 915 km² (30º maior) |
|  - **Tierra** | 131 426 km² |
|  - **Auga** | 4 338 km² (3,20%) |
| **Populaçon (2005)** |
|  - **Populaçon** | 4 557 808 (22º mais populoso) |
|  - **Densidade** | 33,2 hab/km² (26º mais denso) |
| **Antrada na Ounion** |
|  - **Data** | 14 de dezembre de 1819 |
|  - **Orde** | 22º |
| **Fuso horário** | UTC -5 e -6 |
| **Lhatitude** | 30°13'N - 35°N |
| **Lhongitude** | 84°51'O - 88°28'O |
| **Cumprimento N-S** | 531 km |
| **Cumprimento E-O** | 306 km |
| **Altitude** |
|  - **Altitude média** | 152 m |
|  - **Punto mais eilebado** | 734 m |
|  - **Punto menos eilebado** | 0 m |
| **Abrebiaçones** |
|  - **USPS** | AL |
|  - **ISO 3166-2** | USA |
| **Sítio oufecial** | alabama.gov |

**Alabama** ye un de ls 50 stados de sl Stados Ounidos de la América, na region sudeste de l paíç. Alabama lhemita-se al norte cun Tennessee, al sul cul Golfo de l México i cula Flórida, a lheste cula Geórgia i a oeste cun Mississipi.

L perduto anterno bruto de Alabama an 2003 fui de 132 bilhones de dólares. L rendimiento per capita de l stado fui de 26 505 dólares. La eiquenomie de Alabama baseia-se primariamente na silbicultura, na manufatura de perdutos de plástico i borraixa, roupas, papel i outros perdutos de madeira, bien cumo ne l turismo. L maior grupo étnico de l stado son amaricanos de acendéncia anglesa. 79% de la populaçon son protestantes.

Ls franceses stablecírun l purmeiro assentamiento ouropeu ne l atual stado de Alabama, cula fundaçon de Mobile an 1702. L sul de Alabama fui francés de 1702 até 1763, quando passou a ser cuntrolado pul Reino Ounido até 1780, i pula Spanha até 1814. Yá la region centro-norte de Alabama fui quelonizada ne l ampeço puls británicos, an 1763, aneixados puls norte-amaricanos an 1783, i tornando-se l 21º stado norte-amaricano an 1819.

Alabama apartou-se de la Ounion an 11 de Janeiro de 1861, juntando-se als Stados Cunfederados de la América an 18 de Febreiro. 120 mil suldados de Alabama lhutórun durante la Guerra Cebil Amaricana contra ls stados de la Ounion. Ls cunfederados fúrun derrotados an 1865, i Alabama fui readmetido a la Ounion an Júnio de 1868.
# Naan

Naan.
**Naan** ye un antigo i típico pan de la Índia i outras regiones asiáticas, cun receita a la base de trigo, podendo serbir d'acumpanhamiento cun qualquiera refeiçon. L pan ye assado nun tandur i ten un formato peculiar, sendo circular i achatado.

## Refréncias
# Macau

Bandeira de Macau Localizaçon
Macau
**Macau** (chinés: 澳門; pinyin: Àomén) fui ua antiga quelónia pertuesa até 20 de Dezembre de 1999, quando la sue soberanie fui trasferida pa la República Popular de la China (RPC), tornando-se nua Region Admenistratiba Special. L'acupaçon i admenistraçon pertuesa durou 442 anhos. Passado la trasferéncia de soberanie, l nome cumpleto i oufecial de Macau ye: *Region Admenistratiba Special de Macau de la República Popular de la China*.

Segundo l percípio de l Gobierno Popular Central de la RPC de "un paíç, dous sistemas" i la Lei Básica de la Region Admenistratiba de Macau, esta cidade chinesa goza dun statuto especial, semelhante al de Ḥong Kong. Ten ua eilebada outonomie an todos ls aspetos i assuntos relacionados culha, scetuando an assuntos relacionados cula defesa i ls negócios strangeiros (política sterna) sendo que, nesta redadeira sfera Macau goza inda assi d'algua outonomie. La Lei Básica i la "Declaraçon Cunjunta Chinesa-Pertuesa subre la Queston de Macau" specifican que l sou sistema eiquenómico-financeiro (de caráter capitalista), social, fiscal, de sigurança i de cuntrolo de l'eimigraçon i de las frunteiras, bien cumo ls dreitos i las libardades de ls sous cidadanos eiran manter-se einalterables pul menos até 2049.

Macau queda ne l sudeste de la China Cuntinental, a Oeste de la foç de l riu de las Pérolas i ye adjacente a la porbíncia de Guangdong. Mais percisamente, esta cidade queda a 22° 10' Norte (latitude) i 113° 33' Leste (longitude). Ye custituída por ua península i dues ilhas (Taipa i Coloane, antretanto lhigadas por tierra seca, l istmo de Cotai), nua superfice total de 28,6 Km². Ten cerca de 540 mil habitantes, sendo aprossimadamente 94% d'etnia chinesa.

Macau ye ua pequeinha eiquenomie de mercado, stremamente abierta i liberal, cun lhibre circulaçon de capitales, cumo resulta de la sue longa stória cumo porto franco. La moneda ousada an Macau ye la pataca i ancontra-se andexada al dólar de Hong Kong. Esta eiquenomie baseia-se ne l jogo i ne l turismo, sendo que l jogo repersenta ua parte seneficatiba de l PIB de Macau.

## Refréncias
# Baton Rouge

Baton Rouge
**Baton Rouge** ye la capital de l stado americano de Louisiana, cun 229 553 habitantes (2010).

## Lhigaçones sternas

* Páigina oufecial de Baton Rouge ()
# Morotai

Localizaçon de Morotai ne l mapa de la Andonésia.**Morotai** ye ua ilha localizada ne l grupo d'ilhas de las Molucas, que fázen parte de la Andonésia, sendo ua de las mais setentrionales ilhas de las que forman l paíç asiático.

Durante ls seclos XV i XVI l'ilha stubo sob la sfera d'anfluéncia muçulmana de l poderoso sultanato de Ternate, núcleo dua grande region qu'ancluía las ilhas costeiras al sul de Morotai. Na metade de l seclo XVI, eilha se tornou centro de a misson jesuíta pertuesa anstalada na region, l que durante mais dun seclo causou cunflitos antre l gobierno de l sultanato i la populaçon cristianizada de l'ilha, sendo bários deilhes fuorçados la se mudáren de Morotai para outras ilhas drento de l'anfluéncia de ls sultanatos, adonde poderien ser melhor cuntrolados religiosamente.

Durante la maior parte de la Guerra de l Pacífico, na Segunda Guerra Mundial, Morotai fui ua base aérea japonesa. An setembre de 1944 fui tomada puls norte-amaricanos i ousada cumo trampolin pa l'ambason de las Filipinas ne l'ampeço de 1945 i de l leste de Vornéu ne l meio daquele anho. Eilha tamien serie la base d'adonde partirie l'ambason de la Andonésia (anton Jaba) an outubre de 1945, ouparaçon qu'acabou cancelada cula rendiçon de l Japon an agosto de l mesmo anho.

Modelo:Rabisco-geoid